王玉藻

王玉藻（），字質夫，號螺山，直隸揚州府江都縣人。明末官員。

生平
崇禎十五年（1642年）壬午科應天府鄉試第五十二名舉人，十六年（1643年）癸未科進士，授浙江慈溪縣知縣。少詹事項煜因曾向李自成投降，而被慈谿人所不容，被當地人投水溺斃，王玉藻及馮元飈均為其門生，項煜在慈谿遇害時，王玉藻卻置之不問，有人質疑其不顧師生情誼，王玉藻卻回道：「吾豈能為向雄之待鍾會哉！夫君臣之與師友，果孰重？」聽到的人無不對其肅然起敬。南京城破，魯王監國，王玉藻與沈宸荃起兵響應，晉御史，仍行使知縣職權。又招募義勇，自請防守錢塘江。於是以兵科都給事中往軍前效力。時駐兵江上者，有方國安、王之仁、孫嘉績、熊汝霖、章正宸、鄭道謙、錢肅樂、沈光文、陳潛夫、黃宗羲，均各自為戰，無人敢先進軍，且不分發王玉藻部軍餉。王玉藻只得還朝。

王玉藻身居諫垣，履行職責，上疏論事，言辭激烈，致使諸臣不悅。王玉藻於是力求罷職，經太常寺卿莊元辰竭力挽留，方繼續供職。浙東陷落後，王玉藻未能趕上魯王逃離，投水池自盡，水干未死。於是逃往剡溪，以野草為食，每日臨水作詩，仰天起舞，慷慨悲歌。最終歸隱北湖，誓不剃髮易服，作絕命詞而離世。遺命不冠收殮。《清史稿·遺逸》有傳。《清史稿·卷500》：王玉藻，字質夫，江都人。崇禎癸未進士，授慈溪知縣。少詹項煜以從逆亡命，玉藻及慈民馮元飈均出其門，遂匿於馮氏。慈人斃煜於水，玉藻置不問。有明士習重闈誼，或以為過，玉藻曰：「吾豈能為向雄之待鍾會哉！夫君臣之與師友，果孰重？」聞者悚然。金陵破，魯王監國，玉藻乃與沈宸荃起兵，晉御史，仍行縣。復募義勇，請赴江上自劾，略謂：「今恃以自保者，惟錢唐一江，待北兵渡江而後禦，曷若禦之於未渡之先？臣願以身先之！」乃解縣事，以兵科都給事往軍前。時駐兵江上者，有方國安、王之仁、孫嘉績、熊汝霖、章正宸、鄭道謙、錢肅樂、沈光文、陳潛夫、黃宗羲，咸各自為軍，兵餉交訌，莫敢先進。既不予玉藻以餉，復陳劃地分餉，又不聽，玉藻乃力請還朝。既入谏垣，上封事十馀，略谓：“北兵之可畏者在勇，而我军之可虑者在怯，怯由於骄，兵骄由於将骄。今统兵之将，无汗马之劳，辄博五等之封，安得不启以骄心？骄则畏战，非稍加裁抑，恐无以戢其嚣陵之气。”又谓：“宜用海师窥吴淞，以分杭州北兵之势。又刘宗周、祁彪佳诸臣，宜加褒忠之典。”以是不为诸臣所喜，乃力求罢职。时元辰为太常，固乞留之，谓：“古人折槛旌直，今令直臣去国，岂国家之福！”玉藻感其言，供职如初。浙东再破，玉藻追鲁王跸，弗及，自投於池，水涸，不得死，乃以黄冠遯於剡溪。资粮俱尽，采野葛为食。妻李，辽东巡抚植女，知书明大义，在浙右时，屡脱簪珥佐军兴；偕入剡溪，命二子方岐、方嶷拾堕樵，不以穷厄易操。適四明山寨竞起义军，以书致玉藻，玉藻思乘间入舟山，为侦骑所遏，不果往。每临流读所作诗，辄激励慷慨，仰天起舞，或朝夕悲歌，与门人熊亦方相和答。继亦方以癫死，玉藻归隐北湖，誓不易衣去发，作绝词以逝。遗命不冠而敛。

家族
曾祖王欽，永嘉縣尉。祖父王思品，贈行人司行人。父王納諫，萬曆三十五年丁未科進士，吏部稽勳司員外郎，崇祀鄉賢《崇禎十六年癸未科進士三代履歷》：王玉藻，螺山，易四房，丙辰年七月初七日生。江都人，壬午五十二名，會試三百二十九名，三甲八十八名。吏部觀政，本年授浙江慈溪知縣。。

參考資料

（民國）趙爾巽等，《清史稿》，中華書局點校本

Yu
Category:揚州人
Category:明朝慈谿縣知縣
Category:明朝監察御史
Category:明朝兵科都給事中
Category:明遺民